CELEX: 31989D0577
Language: el
Date: 1989-10-23 00:00:00
Title: 89/577/ΕΟΚ: Απόφαση του Συμβουλίου της 23ης Οκτωβρίου 1989 για τροποποίηση της απόφασης 86/649/ΕΟΚ για τη θέσπιση χρηματοδοτικής δράσης της Κοινότητας για την εξάλειψη της αφρικανικής πανώλης των χοίρων στην Πορτογαλία

Avis juridique important

|

31989D0577

89/577/ΕΟΚ: Απόφαση του Συμβουλίου της 23ης Οκτωβρίου 1989 για τροποποίηση της απόφασης 86/649/ΕΟΚ για τη θέσπιση χρηματοδοτικής δράσης της Κοινότητας για την εξάλειψη της αφρικανικής πανώλης των χοίρων στην Πορτογαλία  

Επίσημη Εφημερίδα αριθ. L 322 της 07/11/1989 σ. 0021 - 0021

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 23ης Οκτωβρίου 1989  για τροποποίηση της απόφασης 86/649/ΕΟΚ για τη θέσπιση χρηματοδοτικής δράσης της Κοινότητας για την εξάλειψη της αφρικανικής πανώλης των χοίρων στην Πορτογαλία  (89/577/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι η αφρικανική πανώλη των χοίρων ενδημεί στην Πορτογαλία επί πολλά έτη·  ότι με την απόφαση 86/649/ΕΟΚ (3) έχει δοθεί χρηματοδοτική ενίσχυση για περίοδο πέντε ετών·  ότι με την απόφαση 87/526/ΕΟΚ (4) η Επιτροπή ενέκρινε το εντατικοποιημένο σχέδιο για την εξάλειψη της αφρικανικής πανώλης των χοίρων που υπέβαλε η Πορτογαλία·  ότι οι προσπάθειες που έχουν ήδη αναληφθεί επέτρεψαν τη σταθεροποίηση του αριθμού των κρουσμάτων της ασθένειας· ότι πρέπει, ωστόσο, να διατηρηθούν και να εντατικοποιηθούν τα μέτρα που έχουν ληφθεί για να εξαλειφθεί η αφρικανική πανώλη των χοίρων από ολόκληρη την πορτογαλική επικράτεια συμβάλλοντας, κατ' αυτόν τον τρόπο, στην υλοποίηση της εσωτερικής αγοράς·  ότι οι πορτογαλικές αρχές ζήτησαν από την Κοινότητα συμπληρωματική συνεισφορά για τις δαπάνες που προκύπτουν από τη συνέχιση και την εντατικοποίηση του προγράμματος εξάλειψης που έχει αναληφθεί το 1987·  ότι, προκειμένου να προκύψει όφελος από τα επιτευχθέντα αποτελέσματα, η αίτηση αυτή θα πρέπει να γίνει δεκτή ώστε να διατηρηθεί και να σταθεροποιηθεί η συστηματική δράση που έχει ήδη αναληφθεί·  ότι, για να προωθηθεί η εφαρμογή του προγράμματος εξάλειψης, θα πρέπει να προβλεφθούν διατάξεις για τη μερική προχρηματοδότηση της κοινοτικής συνεισφοράς,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 86/649/ΕΟΚ τροποποιείται ως εξής:  1. Στο άρθρο 6, η παράγραφος 2 αντικαθίσταται από το ακόλουθο κείμενο:  «2. Η Κοινότητα αποδίδει:  - 50 % των δαπανών που αναφέρονται στην παράγραφο 1 πρώτη περίπτωση,  - 30 % των δαπανών που αναφέρονται στην παράγραφο 1 δεύτερη περίπτωση, οι οποίες έχουν πραγματοποιηθεί πριν από την 1η Ιανουαρίου 1989,  - 50 % των δαπανών που αναφέρονται στην παράγραφο 1 δεύτερη περίπτωση, οι οποίες έχουν πραγματοποιηθεί πριν από την 1η Ιανουαρίου 1989.»  2. Στο άρθρο 7 παράγραφος 1, προστίθεται το ακόλουθο εδάφιο:  «Ωστόσο, από το 1989, οι πληρωμές μπορούν να πραγματοποιηθούν εκ των προτέρων, μέχρι ποσοστού 35 % της εκτιμώμενης ετήσιας επιστροφής, εντός των ορίων των πιστώσεων του προϋπολογισμού, με υποβολή των σχετικών δικαιολογητικών εγγράφων από τις πορτογαλικές αρχές της Επιτροπής.»  Άρθρο 2  Η παρούσα απόφαση απευθύνεται στην Πορτογαλική Δημοκρατία.  Λουξεμβούργο, 23 Οκτωβρίου 1989.  Για το Συμβούλιο  Ο Πρόεδρος  H. NALLET  (1) ΕΕ αριθ. C 200 της 5. 8. 1989, σ. 9.  (2) Γνώμη που διατυπώθηκε στις 13 Οκτωβρίου 1989 (δεν έχει δημοσιευθεί ακόμα στην Επίσημη Εφημερίδα).  (3) ΕΕ αριθ. L 382 της 31. 12. 1986, σ. 5.  (4) ΕΕ αριθ. L 306 της 28. 10. 1987, σ. 35.